ORDE do 13 de abril de 2011 sobre a aprobación definitiva da modificación puntual do Plan Xeral de Ordenación Urbana do Concello de Culleredo no polígono I de Acea da Má e unidade de actuación 31.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 28/04/2011

O concello de Culleredo remite o proxecto de modificación do PXOU referida, en solicitude da súa aprobación definitiva, conforme o previsto no artigo 85º.7 da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes.
1. O concello de Culleredo dispón na actualidade vixente, de Plan Xeral de Ordenación Urbana, aprobado o 29-7-1987.
2. En desenvolvemento deste aprobouse definitivamente con data do 30-1-2007 o estudo de detalle da unidade de actuación UA-31 Acea da Má.
3. En data 18-8-2009, a Secretaría Xeral de Calidade e Avaliación Ambiental resolveu a non necesidade de someter a avaliación ambiental estratéxica esta modificación puntual do PXOU.
4. O Concello Pleno do 29-9-2009, aprobou inicialmente a modificación puntual, conforme o disposto nos artigos 85º.1 e 93º.4 da LOUG. O acordo foi publicado nos xornais La Opinión e La Voz de Galicia con data do 30-10-2009; e no DOG nº 238 con data do 4-12-2009.
5. Solicitouse informe á Deputación Provincial da Coruña, sen que se recibira resposta desta, segundo informe do secretario xeral municipal con data do 12-3-2010. Déuselles audiencia aos concellos da Coruña, Arteixo, A Laracha, Cerceda, Cambre, Carral e Oleiros. Consta certificación do 20-2-2010 da Secretaría municipal sobre a non presentación de alegacións.
6. Consta informe do servizo técnico con data do 29-10-2009, e do servizo xurídico do 10-3-2010.
7. Con data do 30-3-2010, o Pleno do concello aprobou provisionalmente a modificación puntual.
8. Con data do 19-4-2010, o Concello de Culleredo solicita informe da Comisión Superior de Urbanismo de Galicia. Esa comisión superior, en sesión do 25-5-2010, acordou informar favorablemente o expediente, para os efectos do disposto no artigo 94º.4 da LOUG; para os efectos de evacuación de consulta regulada no artigo 2º do Decreto 119/1998, polo que se regula a composición e funcionamento da comisión, sinalou dúas observacións.
9. Con datas do 7-3-2011 e do 5-4-2011, o concello incorpora nova documentación ao expediente.
II. Obxecto da modificación puntual.
A modificación ten por obxecto reordenar un ámbito de solo clasificado como urbano consolidado de uso comercial e zona verde e a creación dun aparcadoiro público.
Parte do ámbito inclúese na UA-31 Acea da Má e o resto en terreo do Plan parcial do Burgo, aprobado definitivamente pola Comisión Provincial de Urbanismo en sesión do 8-4-1975.
Coa presente modificación, proxéctase:
-Un ámbito de titularidade municipal de uso comercial de 1.561,58 m2 pasa a destinarse a aparcadoiro público (953,75 m2), zona verde (415,76 m2) e comercial de titularidade privada (192,07 m2).
-77,24 m2 de zona verde pasan a comercial de titularidade privada, e 269,31 m2 de comercial de titularidade privada pasan a aparcadoiro público.
Prodúcese, así mesmo, unha normalización de predios, sen alterarse as superficies resultantes de solo de titularidade pública e privada (269,31 m2 pasan de público a privado e viceversa).
III. Análise e consideracións.
Analizada a documentación presentada, e vista a proposta literal que nesta mesma data eleva a Secretaría Xeral de Ordenación do Territorio e Urbanismo, cómpre sinalar:
1. Canto ás razóns de interese público (artigo 94º.1 da LOUG) consisten na obtención dunha superficie de 1.223,06 m2 de aparcadoiro público, contigua á xa existente do Centro de Saúde; e na ampliación da superficie da zona verde, cun incremento de 338,52 m2.
2. O espazo destinado a uso comercial modifícase, coa regularización da parcela e do volume edificable e se concretan determinacións para a súa edificación. A edificabilidade resultante redúcese, pasando de 17.809,52 m3 a 11.563,20 m3.
3. Canto ás previsións sobre a obtención pública dos terreos, achégase manifestación de conformidade á modificación puntual asinado pola propiedade dos terreos con data do 6-3-2009.
4. Consta resolución da Dirección Xeral de Estradas (Ministerio de Fomento) do 9-2-2011, informando favorablemente a modificación puntual.
Ao abeiro do establecido no artigo 89º da LOUG, e no artigo 3º do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, a competencia para resolver sobre a aprobación definitiva dos plans xerais de ordenación municipal correspóndelle ao conselleiro de Medio Ambiente, Territorio e Infraestruturas.
IV. Resolución.
Visto canto antecede, e de acordo co establecido no artigo 85º.7 a) da Lei 9/2002, do 30 de decembro, de ordenación urbanística e protección do medio rural de Galicia,
RESOLVO:
1º. Outorgar a aprobación definitiva á modificación puntual do PXOU do Concello de Culleredo na zona do Polígono I de Acea da Má e unidade de actuación 31.
2º. Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10º e 46º da Lei 29/1998, de 13 de xullo, reguladora da xurisdición contencioso-administrativa.
3º. De conformidade co disposto polos artigos 92º da Lei 9/2002 e 70º da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas da modificación aprobada definitivamente.
4º. Notifíquese esta orde ao concello e publíquese no Diario Oficial de Galicia.
Santiago de Compostela, 13 de abril de 2011.
Agustín Hernández Fernández de Rojas
Conselleiro de Medio Ambiente, Territorio
e Infraestruturas